**EELNÕU 2022/83**

**KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | JK |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

OTSUS

### 26. mai 2022 nr

Bussijaama bussipeatuste nimede muutmine

02.05.2022 esitas MTÜ Viljandimaa Ühistranspordikeskuse juhatuse liige Kaupo Kase Viljandi Linnavalitsusele ettepaneku nr 13-6/22/2190 „Bussijaama“ bussipeatuse nime muutmiseks. Viljandi linnas Ilmarise tn 1 kinnistu vahetus läheduses asuvad kolm sarnase nimega bussipeatust „Bussijaam“ (nr 8400061-1, 8400062-1) ja „Viljandi bussijaam“ (nr 8401095-1). Kolm sarnase nimega ja lähestikku asuvat bussipeatust tekitavad tema hinnangul reisijates tihti segadust ning kirjas teeb ta ettepaneku nimetada peatused nimega „Bussijaam“ ümber peatusteks nimega „Uku Keskus“.

Kohanimeseaduse § 4 lõike 1 punkti 5, § 5 lõike 1 punkti 3 ja § 7 lõike 2 punkti 3 alusel Viljandi Linnavolikogu

**o t s u s t a b:**

1. Muuta bussipeatuste „Bussijaam“ (nr 8400061-1, 8400062-1) nimesid ja määrata bussipeatuste uuteks nimedeks „Uku“.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Claid Ježov

**Esitatud:** 09.05.2022

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 2

**Hääletamine:** nõudmisel

Seletuskiri

**Bussijaama bussipeatuste nime muutmine**

02.05.2022 esitas MTÜ Viljandimaa Ühistranspordikeskuse juhatuse liige Kaupo Kase Viljandi Linnavalitsusele ettepaneku nr 13-6/22/2190 „Bussijaama“ bussipeatuse nime muutmiseks. Viljandi linnas Ilmarise tn 1 kinnistu vahetus läheduses asuvad kolm sarnase nimega bussipeatust „Bussijaam“ (nr 8400061-1, 8400062-1) ja „Viljandi bussijaam“ (nr 8401095-1). Kaks sarnase nimega ja lähestikku asuvat bussipeatust tekitavad tema hinnangul reisijates tihti segadust ning kirjas teeb ta ettepaneku nimetada peatused nimega „Bussijaam“ ümber peatusteks nimega „Uku Keskus“.

Kohanimeseaduse § 4 lõike 1 punk 5 sätestab, et kohanimi peab olema määratud raudteejaamadele, rongi-või muudele ühissõidukipeatustele ja lennuväljadele, lennujaamadele ning lennusadamatele. Bussijaama bussipeatust saab antud seaduse mõistes pidada muuks ühissõidukipeatuseks. Kohanimeseaduse § 5 lõike 1 punkt 3 sätestab, et kohanimemäärajaks on kohaliku omavalitsuse üksus ehk Viljandi Linnavolikogu. Sama seaduse § 7 lõike 2 punkt 3 sätestab, et ametlikku kohanime võib muuta kui nimeobjekti ruumikuju ei taga üheselt mõistetavust.

Otsusega muudetakse bussipeatuste „Bussijaam“ (nr 8400061-1, 8400062-1) nimesid ja määratakse bussipeatuste uuteks nimedeks „Uku“. Peatuste asukohad on näidatud lisal.

(allkirjastatud digitaalselt)

Claid Ježov

taristu-ja heakorrateenistuse juht